Lav et referat af nedenstående tekst:

Tekst:
I januar væltede stormen Egon det sidste store ørnetræ på Ørnereservatet ved Tversted i Nordjylland. For ørnene svarer det til, når mennesker mister hus og hjem. - Ørnetræet er meget vigtigt for ørnens velbefindende og tryghed, da de både sover og hviler sig i det. Derudover er det en markering for deres territorium, da der er frit udsyn til alle sider, siger Frank Wenzel, rovfugleekspert og indehaver af Ørnereservatet. Ørnereservatet gik straks i gang med at lede efter en erstatning. Det blev en 80-årig fyr på 18 meter med en ti tons tung rod fra reservatets egen skov. - Vi måtte have fat på dygtige folk og store entreprenørmaskiner for at flytte træet sikkert og i god behold de 500 meter tilbage til Ørnereservatet, siger Frank Wenzel. Træet er blevet flyttet, og nu mangler det bare ørnenes accept. - Ørnene vil være skeptiske her i starten, men de skal have lov til at se tingene an.

Referat:
Stormen Egon ødelagde det vigtigste træ og samlingspunkt på Ørnereservatet. Det kunne få store konsekvenser for ørnenes trivsel, så et nyt blev rejst samme sted i en fart. Nu venter ørnenes dom.